ธปท.สั่งแบงก์ห้ามทำธุรกรรมสนับสนุน “ICO” หวั่นถูกใช้เป็นแหล่งฟอกเงิน-ทุจริต
ธปท.สั่งแบงก์ห้ามทำธุรกรรมสนับสนุน “ICO” หวั่นถูกใช้เป็นแหล่งฟอกเงิน-ทุจริต เหตุยังไม่มีกฎหมายรองรับ
12 ก.พ. 2561

ผู้สื่อข่าวรายงานว่า วันนี้ (12 ก.พ.) ธนาคารแห่งประเทศไทย (ธปท.) ออกประกาศขอความร่วมมือสถาบันการเงินไม่ให้ทำธุรกรรมที่เกี่ยวข้องกับคริปโตเคอเรนซี เนื่องจากในประเทศไทยคริปโตเคอซียังไม่มีคุณสมบัติเป็นเงินที่ใช้ชำระหนีตามกฎหมาย และยังไม่มีกฎหมายกำหนดให้อยู่ภายใต้การกำกับดูแลของหน่วยงานใดโดยเป็นการเฉพาะ ผู้ทำธุรกรรมอาจไม่ได้รับความคุ้มครองตามสิทธิขั้นพื้นฐานของผู้ใช้บริการทางการเงินในกรณีถูกหลอกลวงหรือเกิดปัญหาในการธุรกรรม
นอกจากนี้การใช้คริปโตเคอเรนซีอาจถูกใช้เป็นช่องทางในการกระทำผิดกฎหมายได้ เช่นการฟอกเงิน ประกอบกับการทำธุรกรรมดังกล่าวเป็นการทำผ่านระบบเทคโนโลยีทั้งในและต่างประเทศ ซึ่งจำเป็นต้องคำนึงถึงความมั่นคงปลอดภัยของระบบเป็นสำคัญ
ดังนั้น ธปท. จึงเล็งเห็นถึงปัญญาที่อาจเกิดขึ้นจากการทำธุรกรรมดังกล่าว โดยเฉพาะอย่างยิ่งคริปโตเคอซีที่ไม่สามารถระบุผู้ออกได้อย่างชัดเจนหรือไม่มีสินทรัพย์ค้ำประกันตามมูลค่าหรือไม่มีสินทรัพย์อ้างอิง จึงได้ออกประกาศขอความร่วมมือสถาบันการเงินไม่ให้ทำธุรกรรมที่เกี่ยวข้องกับคริปโตเคอเรนซี ดังนี้
1.เข้าลงทุนซื้อขายเงินคริปโตเคอซี ไม่ว่าจะเป็นการลงทุนเองหรือลงทุนให้แก่ลูกค้า
2.ให้บริการแลกเปลี่ยนเงินคริปโตเคอซี
3.สร้างแพตฟอร์มให้ลูกค้าเข้าถึงเงินคริปโตเคอซี
4.อนุญาตให้ลูกค้าใช้บัตรเครดิตซื้องินคริปโตเคอซี
5.สนับสนุนหรือให้คำปรึกษาการลงทุนเงินคริปโตเคอซี